CELEX: 62020TN0208
Language: ro
Date: 2020-04-09 00:00:00
Title: Cauza T-208/20: Acțiune introdusă la 9 aprilie 2020 – JH/Europol

8.6.2020   
            
            
               RO
            
            
               Jurnalul Oficial al Uniunii Europene
            
            
               C 191/38
            
         
      Acțiune introdusă la 9 aprilie 2020 – JH/Europol
      (Cauza T-208/20)
      (2020/C 191/52)
      Limba de procedură: germana
      
         Părțile
      
      
         Reclamant: JH (reprezentant: M. Quaas, avocat)
      
         Pârâtă: Agenția Uniunii Europene pentru Cooperare în Materie de Aplicare a Legii (Europol)
      
         Concluziile
      
      Reclamantul solicită Tribunalului:
      
                  —
               
               
                  constatarea faptului că dispoziția din 2 aprilie 2019 a directoarei executive a pârâtei prin care reclamantul a fost eliberat, cu efect imediat, din funcția de șef al unității Organizare GDPT (Protecția persoanelor) din cadrul Diviziei Governance Directorate a Oficiului European de Poliție Europol a fost nelegală și
               
            
                  —
               
               
                  obligarea pârâtei la plata către reclamant a unui pretium doloris, stabilit în funcție de aprecierea Tribunalului.
               
            
         Motivele și principalele argumente
      
      În susținerea acțiunii, reclamantul invocă următoarele motive.
      
                  1.
               
               
                  Încălcarea Statutului personalului Europol
                  Reclamantul susține că nu sunt îndeplinite condițiile pentru luarea măsurii disciplinare în litigiu potrivit Statutului personalului Europol. Pârâta nu a respectat dispozițiile în vigoare ale Statutului personalului și a încercat să justifice măsura disciplinară în cauză (abia după) câteva luni, printr-o decizie de mutare cu efect retroactiv și făcând trimitere la o reorganizare.
               
            
                  2.
               
               
                  Afectarea sănătății și incapacitatea de muncă
                  Reclamantul solicită de asemenea acordarea unui pretium doloris întrucât, ca urmare a măsurii nelegale, îi este afectată sănătatea, fapt care poate fi dovedit, nefiind astfel posibilă continuarea activității sale profesionale.